Os kirke (Østerdalen)

Os kirke er en korskirke i treverk fra 1862 i Os kommune, Innlandet fylke. Kirken ligger ved Almannveien i Os. Byggverket er i tre og har 350 plasser. Den ble tegnet av arkitekt P.H. Holtermann. Før det kom kirke til Osbygda brukte innbyggerne kirken i Ålen senere i Vingelen. Den første kirken ble trolig reist tidlig på 1600-tallet. Røros kobberverk skapte stor aktivitet i bygdene rundt. I 1703 ble det reist en større kirke i korsform og laftet tømmer. Den forrige kirken hadde tre klokker og den mellomstore ble i 1839 solgt til Bardu kirke. På 1820-tallet var 1703-kirken forfallen og for liten. Formannskapet vedtok i 1841 at det skulle bygges ny kirke og i 1852 bestilte formannskapet tegninger og kostnadsoverslag fra byggmester Knut Skancke på Røros. Det var misnøye med Skanckes tegninger og i stedet brukte man tegninger Holtermann. Jon Eriksen Berg ble ansatt som byggmester og han hadde tidligere arbeidet med oppføring av Tolga kirke (1840). De første 20 årene var kirken uten oppvarming og alle var godt påkledd under gudstjeneste. På 1880-tallet fikk kirken 2 vedovner i kirkerommet og 1 i sakristiet. Kirken fikk orgel i 1865. I 1912 kom nytt orgel donert av Anne og Knut Eggen i Dalsbygda og laget av Olsen og Jørgensen. Altertavlen er fra 1880 og motivet er Jesus oppstandelse malt av Wald Vilberg. Bildegalleri Referanser Litteratur Jon Ola Gjermundsen og John Holm (1987). Os kirke og Narbuvoll kirke 1862–1987. Os menighetsråd og Narbuvoll menighetsråd. Alf Henry Rasmussen (1993). «Os kirke, Os i Østerdalen». Våre kirker. Norsk kirkeleksikon. Kirkenær: Vanebo forlag. s. 617. ISBN 82-7527-022-7. Eksterne lenker Os kirkelige fellesråd (no) «Os kirke (Østerdalen)». Kirkesøk. Den norske kirke. (no) «Os kirke (Østerdalen)». Kulturminnesøk. Riksantikvaren – Direktoratet for kulturminneforvaltning.